CELEX: 62016TN0903
Language: lv
Date: 2016-12-19 00:00:00
Title: Lieta T-903/16: Prasība, kas celta 2016. gada 19. decembrī – RE/Komisija

20.2.2017   
            
            
               LV
            
            
               Eiropas Savienības Oficiālais Vēstnesis
            
            
               C 53/41
            
         Prasība, kas celta 2016. gada 19. decembrī – RE/Komisija
   (Lieta T-903/16)
   (2017/C 053/50)
   Tiesvedības valoda – angļu
   
      Lietas dalībnieki
   
   
      Prasītājs: RE (Abū Dabī, Apvienotie Arābu Emirāti) (pārstāvji – S. Pappas, advokāts)
   
      Atbildētāja: Eiropas Komisija
   
      Prasījumi
   
   Prasītāja prasījums Tiesai ir šādi:
   
               —
            
            
               atcelt Eiropas Komisijas 2016. gada 12. oktobra lēmumu SEC 10.20/06/15 daļā, kas attiecas uz Regulu Nr. 45/2001, un piespriest atbildētājai samaksāt prasītajam desmit tūkstošus euro (EUR 10 000) kā taisnīgu atlīdzību par nemateriālo kaitējumu, kas izriet no prettiesiska atteikuma sniegt piekļuvi viņa personas datiem;
            
         
               —
            
            
               noteikt atbildētājai pienākumu iesniegt dokumentu par prasītāja pieņemšanu darbā, pamatojoties uz Vispārējās tiesas Reglamenta 91. panta c) punktu, vai, pakārtoti, iesniegt šo dokumentu Tiesai saskaņā ar minētā reglamenta 104. pantu un piespriest atbildētājai samaksāt prasītājam trīsdesmit tūkstošus euro (EUR 30 000) kā atlīdzību par nemateriālo kaitējumu, kas izriet no viņa personas datu neētiskas un prettiesiskas apstrādes izmeklēšanas gaitā;
            
         
               —
            
            
               piespriest atbildētājai segt savus tiesāšanās izdevumu pašai un atlīdzināt prasītāja tiesāšanās izdevumus šajā tiesvedībā.
            
         
      Pamati un galvenie argumenti
   
   Prasības par tiesību akta atcelšanu pamatošanai prasītājs apgalvo, ka apstrīdētais lēmums ir spēkā neesošs pilnīga pamatojuma trūkuma dēļ attiecībā uz datiem, par kuriem netika izvirzīts neviens izņēmums, ar ko būtu attaisnojams atteikums sniegt prasītājam piekļuvi šiem personas datiem.
   Turklāt prasītājs norāda – ciktāl ar apstrīdēto lēmumu prasītājam ir ticis liegts piekļūt saviem personas datiem, pamatojoties uz izņēmumu, kas attiecas uz izmeklēšanas aizsardzību saskaņā ar Regulas Nr. 45/2001 (1) 20. panta 1. punkta a) apakšpunktu, apstrīdētais lēmums ir jāuzskata par prettiesisku, jo tajā nav pierādīts, kā šāds izņēmums joprojām bija piemērojams pēc izmeklēšanas saistībā ar prasītāju pabeigšanas.
   Prasītājs vēl apgalvo, ka apstrīdētajā lēmumā viņa īpašā pieprasījuma, kas pirmo reizi tika iesniegts kopā ar viņa 2016. gada 21. septembra pieteikumu, – saņemt piekļuvi svītrotā/rediģētā veidā noraidījums ir jāuzskata par prettiesisku, jo tajā nav norādīts neviens iemesls, kādēļ prasītāja personas datu izpaušana svītrotā veidā šajā lietā nebija iespējama, īpaši jau pēc izmeklēšanas pabeigšanas.
   Lai pamatotu prasību par kaitējuma atlīdzību, prasītājs apgalvo, ka viņam nodarīts morālais kaitējums, kas radies Cilvēkresursu un drošības ģenerāldirektorāta prettiesiska atteikuma piekļūt viņa personas datiem dēļ, ka būtisku kaitējumu viņa profesionālajai izaugsmei radījusi minētā direktorāta veiktā viņa personas datu apstrāde un it īpaši ar izmeklēšanu saistītās informācijas prettiesiska izplatīšana nolūkā kaitēt viņa karjeras izaugsmei, kas ir kaitējums, kas nevar tikt atlīdzināts tikai ar apstrīdētā lēmuma atcelšanu. Šajā kontekstā prasītājs lūdz Tiesu ņemt vērā divus dokumentus, lai izvērtētu prasītāja prasījumus par tāda nemateriālā kaitējuma atlīdzināšanu, kas nodarīts administrācijas rīcības dēļ, un piespriest atlīdzināt nemateriālo kaitējumu.
   
      (1)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 1. lpp).